เป็นร้านบุฟเฟ่ต์ชาบูเปิดใหม่ของอุดร ทำเลดี
ช่วงค่ำคนค่อนข้างเยอะ รอคิวพอสมควร
 เข้าไปนั่งไม่มีพนักงานมาบริการโต๊ะผมเลยครับ ต้องนั่งรอ แอบเซ็ง

สั่งอาหาร ร้านใช้วิธีให้เขียนลงใบสั่ง อาหารที่มีเป็นเนื้อหมู ไก่ ปลา กุ้ง หมึก และผักทั่วไป ไม่มีเนื้อวัวนะครับ มีไข่และหอยแมลงภู่นิวซีแลนด์มาในเซทแรกที่มาเสริ์ฟ หลังจากนั้นอยากสั่งต้องจ่ายเพิ่มนะครับ (ไข่ 10 หอย 49) สั่งอาหารก็รอค่อนข้างนานอีก บางรอบก็ได้อาหารไม่ครบ ของหวานมีไอศครีมให้ตักเองครับ
อาหารบางอย่างวันนั้นก็หมดครับ เช่น ปลาดอลลี่ เห็ดเข็มทอง

รสชาติอร่อยใช้ได้ครับ อาหารสดดี ของคุณภาพ ทั้งเนื้อและผัก น้ำจิ้มมีแนวๆซีฟู้ดรสเปรี้ยว กับน้ำจิ้มสุกี้รสหวาน อร่อยครับ น้ำซุปกลมกล่อม

ข้อติ ก็อย่างที่เล่าครับบริการดีได้กว่านี้ ยังไม่ประทับใจ ไข่ควรอยู่ในบุฟเฟ่ต์หรือเปล่าครับ แล้วก็น่าเสียดายมากที่ไม่มีเนื้อวัวในราคาประมาณนี้

ราคาต่อหัว 199 บาท ไม่รวมเครื่องดื่ม (ที่ชาร์จราคาแพงกว่าปกติ) ตกต่อหัวเป็น 230-250 บาทครับ ใครชอบชาบูก็ไปลองกันได้นะครับ (รีวิวย้อนหลังหลายเดือนนะครับ ผิดพลาดขออภัย)